Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: 2000. évi XLIII. törvény alapján szervezett hulladékkezelési közszolgáltatás keretében – gondoskodnak. Az összeg a fajlagos lakossági ráfordítások (díjak) csökkentéséhez járul hozzá.
Paragraph Index: 982

c) Emelt színvonalú bentlakásos ellátás FAJLAGOS ÖSSZEG: 640 000 forint/fõ A hozzájárulás az idõskorúak ápolást, gondozást nyújtó otthonaiban a Szoctv. 117/B. §-a alapján emelt színvonalú körülményeket és szolgáltatásokat biztosító, a mûködési engedélyben meghatározott férõhelyen gondozott – a 12. ab) pont szerint súlyos demens betegnek nem minõsülõ – ellátottak után illeti meg az önkormányzatot. Ha a mûködési engedélyben nem szerepel az emelt színvonalú megjelölés, akkor emelt színvonalú ellátásban részesültnek minõsül az az ellátott, aki a bentlakásra megkötött megállapodás alapján egyszeri hozzájárulás vagy térítésidíj pótlék megfizetésére kötelezett. A hozzájárulás fajlagos összege az igénybevételi feltételek mértéke szerint differenciálódik. Amennyiben az intézményben az emelt színvonalú férõhelyekre megállapított személyi térítési díjak éves összegének átlaga ca) nem éri el a 400 000 forintot, akkor 730 000 forint, cb) 400 001–500 000 forint között van, akkor a normatív hozzájárulás az alap-hozzájárulás 120 %-ának – a térítési díj minden 1 000 forintnyi emelkedése után – 1 280 forinttal csökkentett összege, de legfeljebb 730 000 forint, cc) 500 001–700 000 forint között van, akkor a normatív hozzájárulás összegének 100 %-a, cd) 700 000 forint felett van, akkor a normatív hozzájárulás – a térítési díj minden 1 000 forintnyi emelkedése után – az alap-hozzájárulás 640 forinttal csökkentett összege, de legalább 448 000 forint illeti meg a fenntartót. Azon intézmények esetén, amelyek - 2005. szeptember 30-án jogerõs mûködési engedéllyel rendelkeztek, a 2005. szeptember 30-án hatályos személyi térítési díj, - mûködési engedélye 2005. szeptember 30-a után emelkedett jogerõre, az elõször megállapított személyi térítési díj alapján kell a hozzájárulás összegét megállapítani. Az ellátottak számának meghatározása: tervezéskor az intézményben ellátottak becsült éves gondozási napjainak száma osztva 365-tel, elszámolásnál az ellátottak gondozási napokra vonatkozó nyilvántartása szerint összesített éves gondozási napok száma osztva 365-tel.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes